สั่งกรมน้ำฟื้นฟู บึงสีไฟ พื้นที่ชุ่มน้ำฯ
นายภาดล ถาวรกฤชรัตน์ อธิบดีกรมทรัพยากรน้ำ เปิดเผยว่า กรมทรัพยากรน้ำได้รับมอบหมายให้ดำเนินการฟื้นฟูบึงสีไฟ จ.พิจิตร เนื้อที่ 5390 ไร่ ซึ่งเป็นพื้นที่ชุ่มน้ำนานาชาติของประเทศไทย โดยที่ผ่านมาได้เข้าร่วมประชุมเรื่องการอนุรักษ์ฟื้นฟูบึงสีไฟ พบว่าปัญหาของบึงสีไฟมี 2 ประเด็น คือ การนำน้ำเข้าบึงสีไฟ และการขนย้ายกองดินออกจากบึงสีไฟ ดังนั้น ต้องมีการแก้ปัญหาทั้ง 2 ประเด็นทั้งนี้ เมื่อวันที่ 15 ก.ค.ที่ผ่านมา พล.อ.ประวิตรวงษ์สุวรรณ รองนายกรัฐมนตรี พร้อมด้วยนายวราวุธ ศิลปอาชา รมว.ทรัพยากรฯ ได้ลงพื้นที่และร่วมประชุมได้ข้อสรุปแนวทางการแก้ไขปัญหาบึงสีไฟ โดยกรมเจ้าท่าจะดำเนินการขนดินออกจากพื้นที่ทั้งหมดภายในเดือน ก.ย.2563 และดำเนินการขุดลอก จากนั้นให้กรมชลประทานจัดสรรน้ำเข้าบึงสีไฟภายในฤดูฝนนี้ ให้กรมทรัพยากรน้ำ ดำเนินการสำรวจออกแบบบึงสีไฟให้สอดคล้องกับระบบนิเวศให้แล้วเสร็จภายใน 2 เดือน และให้สำนักงานทรัพยากรน้ำแห่งชาติบูรณาการหน่วยงานที่เกี่ยวข้องในการจัดทำแผนการฟื้นฟูแหล่งน้ำทั้งระบบ ซึ่งเมื่อดำเนินการแล้วเสร็จ บึงสีไฟจะสามารถจุน้ำได้ประมาณ 12 ล้าน ลบ.ม. และคาดหวังว่าจะเห็นบึงสีไฟกลับมามีความสวยงามเหมือนดังอดีตที่ผ่านมา.
อธิบดีกรมทรัพยากรน้ำ เปิดเผยว่า กรมทรัพยากรน้ำได้รับมอบหมายให้ดำเนินการฟื้นฟูบึงสีไฟ จ.พิจิตร เนื้อที่ 5390 ไร่ ซึ่งเป็นพื้นที่ชุ่มน้ำนานาชาติของประเทศไทย
กรมทรัพยากรน้ำ,ฟื้นฟูบึงสีไฟ,บึงสีไฟ จ.พิจิตร,ฟื้นฟูแหล่งน้ำ,พื้นที่ชุ่มน้ำนานาชาติ,ข่าววันนี้,บึงสีไฟ